Vaski-kirjastot

Luettelointiryhmä MUISTIO

Aika 26.1.2011 klo 9.15-11

Paikka Turun kaupunginkirjasto, pieni neuvottelutila

Osallistujat Riitta Kari, Tarja Järvenpää, Pirkko Nikander, Heli Pohjola, Arja Rytkönen, Ulla Valtonen, Anna Viitanen (siht.)

1. Hyväksytään edellisen kokouksen muistio

Hyväksyttiin muistio

1. Luettelointiwikin tilanne

Keskusteltiin wikin rakenteesta. Musiikin ja AV-aineiston formaattieroissa esitellään vain ne kentät, joita muissa aineistoissa ei yleensä käytetä. Päällekkäisyyksiä on vielä poistettava.

Moniviestimistä on tehty ohjeistusta. Tuotetunnuksista tehdään ohjeet, joissa kerrotaan myös se mitä saa panna samaan tietueeseen.

1. Tuotetunnukset

Tuotetunnuksista pitää tehdä ohjeistus wikiin. Luettelointisäännöt, formaatin sovellusohjeet ja Musiikin ATK-luetteloinnin opas ovat tuotetunnuksien suhteen keskenään ristiriitaisia siinä kuinka tunnuksiin kuuluvat välimerkit ja -lyönnit merkitään. Anna selvittää, pystytäänkö tälle tekemään kansallisella tasolla jotakin.

Keskusteltiin siitä, millainen ohjeistus tarvitaan ja millaisia ongelmatilanteita tuotetunnuksiin liittyy. Tarvitaan ohjeistus oikeiden osakenttien käytöstä. Välimerkityksessä meillä noudatetaan ainakin toistaiseksi formaatin sovellusohjetta (Voyager-kirjastojen käytäntöä). EAN-koodi on myös ongelmallinen, tutkitaan vielä miten sen käyttöä olisi järkevää ohjeistaa. Ongelmallisia ovat lähinnä tapaukset, joissa muuten samanlaisilla julkaisuilla on eri EAN.

1. Ikärajamerkintöjen tilanne

Korjausajo nykyisen Vaskin 044-kenttiin on tilattu, Axiellilla on korjausajojen kanssa ruuhkaa, asian hoitumiseen menee vielä jokunen viikko.

Korjausajon jälkeen korjataan huomautuskenttien tiedot. Sovitaan korjausten jakamisesta, kun tiedetään montako tekijää löytyy.

*Kokouksen jälkeen tullut tieto: Axiell on tehnyt korjaukset viikolla 5.*

1. Luetteloijien sähköpostilista on perustettu

Mukana listalla ovat toistaiseksi vain nykyisen Vaskin luetteloijat, testaillaan onko listasta apua tiedonvälityksessä.

1. Toinen esikonversio, Auroran nykyinen versio

Katsottiin Silverlightin tiedonhaussa tapahtuneita muutoksia ja Auroran luettelointiohjelmaa. Toisessa esikonversiossa on saatu korjattua joitakin ensimmäisessä ilmenneitä ongelmia. Ainakin aineistolajit ovat nyt konvertoituneet paremmin.

1. AVOn suhde luettelointiin

Riitta kertoi asiakasliittymän tilanteesta. Asiakasliittymän ja taustajärjestelmän suhde saattaa vaatia uusien asioiden ottamista huomioon luetteloinnissa ja formaatin konversiossa (esim. lapset/aikuiset, tieto/kauno -määrittelyt tiedonhaussa vaativat että tieto löytyy tietueesta). Asiakasliittymän aineistolajit poikkeavat ilmeisesti Auroran aineistolajeista.

1. Suodatukset luettelointitietojen siirrossa

Ne kentät, joiden halutaan pysyvän luettelointitietoja siirrettäessä Vaskin tiedoissa koskemattomina, on määriteltävä. Toisaalta on määriteltävä kentät joiden ei haluta siirtyvän muualta meille. Katsottiin Libran suodatusvälineitä. Määrittelyt tehdään vain kerran ja ne koskevat koko Vaskia.

1. Kuvailusääntöjen uudistuminen

Uudet kuvailusäännöt otetaan käyttöön yliopisto- ja AMK-kirjastoissa pääsiäisen jälkeen. Suuria muutoksia ovat uuden 0-alueen (sisältö- ja mediatyypit) käyttöönotto ja aineiston erityismääreen poistuminen käytöstä. 0-alueen käyttö edellyttää, että asia on huomioitu kirjastojärjestelmässä. Meillä uusia sääntöjä ei siis voida ottaa käyttöön ennen Auroraan tehtäviä muutoksia.

Uusista säännöistä järjestetään 5.3. Helsingissä koulutuspäivä, johon voi osallistua myös etäyhteydellä. Tietoa koulutuksesta ja uudet säännöt löytyvät täältä:

<http://www.kansalliskirjasto.fi/kirjastoala/luettelointisaannot/ohjausryhma.html>

1. Seuraava kokous

Perjantaina 2.3. klo 9.15-11 (iso neuvottelutila)